मुख्‍यमंत्री ने अपने संबोधन में बिहार की 76 फीसद कृषक आबादी के लिए भी घोषणाएं कीं। कहा कि हमने तीसरा कृषि रोड मैप शुरू किया है। फसल सहायता योजना शुरू की है। हमने किसानों को इनपुट अनुदान देने की योजना शुरू की है। इस योजना को और विस्‍तार दिया जाएगा। मुख्‍यमंत्री ने शराबबंदी की भी चर्चा की। कहा कि बहुत सारे गरीब परिवारों की आजीविका शराब पर निर्भर थी। पूर्णिया में ऐसे परिवारों को पशुपालन के लिए प्रेरित किया गया। अब पूरे बिहार में इसके लिए सर्वेक्षण कराया जा रहा है।